Prasība, kas celta 2023. gada 4. jūlijā – Verla-Pharm Arzneimittel/EUIPO – Converso (“Pherla”)
(Lieta T-357/23)
Valoda, kādā sagatavots prasības pieteikums – angļu
Lietas dalībnieki
Prasītāja: Verla-Pharm Arzneimittel GmbH & Co. KG (Tutzing, Vācija) (pārstāve: M.-C. Seiler, advokāte)
Atbildētājs: Eiropas Savienības Intelektuālā īpašuma birojs (EUIPO)
Otra procesa EUIPO Apelācijas padomē dalībniece: Valeria Converso (San Giorgio a Cremano, Itālija)
Informācija par procesu EUIPO
Strīdus preču zīmes reģistrācijas pieteikuma iesniedzēja: otra procesa EUIPO Apelācijas padomē dalībniece
Strīdus preču zīme: Eiropas Savienības grafiskas preču zīmes “Pherla” reģistrācijas pieteikums – reģistrācijas pieteikums Nr. l8 319 785
Process EUIPO: iebildumu process
Apstrīdētais lēmums: EUIPO Apelācijas otrās padomes 2023. gada 7. februāra lēmums lietā R 268/2022-2
Prasījumi
Prasītājas prasījumi Vispārējai tiesai ir šādi:
atcelt apstrīdēto lēmumu, kas paziņots 2023. gada 25. aprīlī;
pilnībā apmierināt iebildumu Nr. B 3 139 093 un noraidīt apstrīdēto pieteikumu attiecībā uz 5. klasē ietvertajām apstrīdētajām precēm;
pakārtoti, nodot lietu atpakaļ Apelācijas padomei atkārtotai izskatīšanai;
piespriest EUIPO atlīdzināt prasītājas tiesāšanās izdevumus.
Izvirzītie pamati:
Eiropas Parlamenta un Padomes Regulas (ES) 2017/1001 94. panta 1. punkta pirmā teikuma pārkāpums, jo atbildētājs neesot izpildījis pienākumu norādīt lēmumu pamatojumu, kā paredzēts arī Eiropas Savienības Pamattiesību Hartas 41. panta 1. punktā, 2. punkta c) apakšpunktā;
Eiropas Parlamenta un Padomes Regulas (ES) 2017/1001 94. panta 1. punkta otrā teikuma pārkāpums, jo atbildētājs esot pārkāpis prasītājas tiesības tikt uzklausītai, kas paredzētas arī Eiropas Savienības Pamattiesību Hartas 41. panta 1. punktā, 2. punkta a) apakšpunktā;
Eiropas Parlamenta un Padomes Regulas (ES) 2017/1001 8. panta 1. punkta b) apakšpunkta pārkāpums, jo atbildētājs esot nepareizi piemērojis un līdz ar to esot pārkāpis attiecīgo tiesību normu.
____________